PÔVODNÝ SERIÁL NETFLIX
NATOČENÉ PODĽA SKUTOČNOSTI.
NIEKTORÉ OKOLNOSTI BOLI POZMENENÉ.
PODOBNOSŤ S INÝMI OSOBAMI JE NÁHODNÁ.
Dobré ráno, seržant.
Dobré ráno, Paisa. Čo nám vezieš?
Ventily na potrubia, nejaké čisté uteráky
a uniformy pre strážnu službu.
Pusti ho. Nič sme nenašli.
Pokračuj, Paisa.
Ďakujem, seržant.
- Majte sa. - Aj ty.
- Pekný deň, Paisa. - Vďaka. Aj vám, seržant.
Escobarova väznica sa volala La Catedral.
My sme ju volali "Klub Medellín".
Stelesňovala "veľkú lož".
Postavili ju tak, aby zvonku vyzerala staro.
Zvnútra však bol pravý opak.
Ostatní väzni boli Escobarovi sicariovia.
Nájomní vrahovia z jeho rodného mesta.
Tak si dorazil, kamarát!
- Ako sa darí, Velasco? - Fajn. Aká bola cesta?
Dobrá, ale príliš dlhá!
- Naozaj? - Je horúco.
Niečo sa stalo?
Nie, prebehlo to dokonale hladko.
Mám všetko,
vrátane špeciálnej zásielky, ktorú si vyžiadal Pablo.
- Ako sa máš? - Blackie!
Predsa si na nás nezabudol.
Pozri sa.
Panebože.
Doneste rebrík, chlapci!
Okrem sicariov pracovali pre Escobara vo väznici aj iní ľudia.
Dozorcovia.
- Vitajte v La Catedral! - Ahoj.
Nech sa páči, dámy. Len poďte.
Postaráme sa o vás.
Na základe dohody
sa polícia ani armáda nemohla priblížiť na menej ako tri kilometre.
Nenávidel som ho, ale musel som uznať,
že si to zariadil dokonale.
Poďme! Pohnite si!
Je to také ťažké?
- To vyzerá chutne. - Výborne, homáre.
Ďakujem ti, panenka Mária.
Escobar si nedal postaviť obyčajnú väznicu.
Bola to pevnosť.
Bez ohľadu na to, ako to prikrášlime,
stále to bola klietka.
Prepáčte, pane.
Mám správu.
Moncada a Galeano dostali desať ton
cez Mexiko a Karibik.
Zaplatili vojnovú daň?
Áno, ale odkedy ste urovnali problémy z vládou,
začali sa sťažovať iní.
Moje výdavky vo väznici aj mimo nej
musia pokryť všetci.
Chápem.
Podľa Moncada a Galeana chce Cali kartel zastaviť paľbu.
To aj ja.
Budeme rokovať o prímerí.
Najprv však zabijeme pár ich mužov.
Cali kartel to bude vnímať skôr ako nepriateľský čin,
nemyslíte?
Účelom vojny
je mier.
Escobarovo väznenie malo aspoň jednu výhodu.
V Bogote konečne zavládol mier.
S Connie sme to využili a pustili sa do procesu adopcie.
Násilie zanechalo mnoho sirôt.
Aspoň jednej sme mohli pomôcť.
Páčia sa ti tie ružové, však?
Pozri! Orchidey!
Ako sa volá táto? "Cattleya."
Čiže "pôvabná".
Dokonale ma vystihuje.
Kupujeme detské veci a kvety do bytu.
Sme rodina.
Sme domestikované zvieratá.
- Chceš túto? - Áno.
Chceš ju?
A čo Elizabeth?
Po mojej matke? Ty žartuješ.
Aký je španielsky ekvivalent?
Isabel? To je pekné.
- Mne sa vždy páčilo meno "Olivia". - Nie je zlé.
Do riti.
Do čerta!
- Čo to vystrájaš? - Steve...
Pozri, čo si spôsobil.
- Kde? - Pozri sa na tú zápchu.
- Pozri sa na moje auto! - Nič strašné.
- Ako s tým mám jazdiť? - To nič.
Brzdíme premávku!
Áno, viem!
Ani nehovoríš po španielsky?
- Neser ma! - Upokoj sa.
Bastard.
Udrieš ma? Načo si sa sem trepal?
Zaslúžim si trochu úcty. Spamätaj sa.
Chceš mi vraziť? Ty a kto ešte?
Bože...
Upokoj sa, je to v poriadku. Nič sa nedeje.
- Upokoj sa, debil. - Spokojný?
- Len pokoj. - Čo?
Upokoj sa.
Ani štipka úcty.
"Olivia" sa mi páči.
Počuješ to?
Čo?
Ľudia, deti, smiech.
Vrátili sa aj pouliční predajcovia.
Vďaka tomu, že som Escobarovi povolil vlastné väzenie.
Urobil si dobre.
Myslíš?
Mal by si byť spokojný.
Ľudia konečne môžu normálne žiť.
Konečne zavládol mier.
Hovorili sme s Pablom a chce sa dohodnúť.
Práve dal zabiť desať mojich mužov.
Takto sa dohaduje mier?
Poviem ti dve veci.
Prvou je,
že Galeano a ja s tými vraždami nemáme nič spoločné.
Druhá vec je,
že toto je vojna.
Všade sú obete.
Aj na našej strane.
Som ochotný zaplatiť tri milióny
na urovnanie sporu v Los Angeles.
Pablo neprijme ponuku nižšiu ako 12 miliónov.
Dvanásť miliónov.
To sú pre teba drobné.
Poviem vám niečo.
Je koniec.
Čože?
Medellínsky kartel skončil.
Mýliš sa, Pacho.
Vyvážame dvojnásobok toho, čo vy.
Pozval si nás, aby si nám vykladal tieto sračky?
Pablo vám stanovil vojnovú daň na 250 000 mesačne.
Takto sa správa k priateľom?
Nezabúdaj, že vďaka pánovi Pablovi Emiliovi Escobarovi Gaviriovi
zrušili extradíciu.
A z toho budeš mať osoh aj ty, však?
To on nás dostal do problémov.
Začal zabíjať politikov a policajtov, vyhadzovať do vzduchu lietadlá.
To on rozpútal túto vojnu.
Chceš sa dohodnúť alebo nie?
Na základe Escobarovej dohody s vládou zrušili Vyšetrovací blok.
Plukovníka Carrilla prevelili mimo krajiny.
Nateraz sa Carrillov boj skončil.
Prečo ťa posielajú do Španielska?
Náš boj sa neskončil.
Galeano a Moncada ho zastupujú.
Vraj mám príliš drsné postupy.
Aspoň je Escobar v base
a ty si ho pomohol tam dostať.
V base?
Viem, že vy gringovia nemáte povolené prelety,
ale od kolumbijskej armády mám nejaké fotky.
Len sa pozrite. Toto je podľa vás väzenie?
Má tam futbalové ihrisko.
Pašuje viac drog než predtým.
A kolumbijská vláda ho neotravuje.
Trápi ho jedine Cali kartel.
Priznajme si to.
Vyhral.
Sme na mieste, páni.
- Páni! - Strašne to s nami natriasalo.
Kde si sa učil šoférovať?
Dohodli sme sa na desiatich miliónoch dolárov.
Vyriešili sme tým problém v LA a ukončili vojnu.
Znie to dobre.
Viete, čo to znamená, pane?
Ponecháme si terajšiu infraštruktúru a vláda nič nezistí.
Do mesiaca môžeme zdvojnásobiť export, Pablo.
Ako sa tváril,
keď ponúkol tú sumu?
Čo tým myslíš?
Aký bol jeho postoj?
- Správal sa úctivo. - Akým spôsobom?
- Chce mier, tak ako my. - Áno, ale...
Ako zareagoval, keď ste mu navrhli naše riešenie?
Pozitívne.
Hneď vám ponúkol peniaze?
Začal na troch miliónoch. Dobre hovorím?
Odmietli sme
a povedali, že chceš 12.
Tak nám ponúkol desať. Zdalo sa nám to rozumné.
Ponúkol tri milióny?
Skúšal nás.
Vedel, že to neprijmeme.
Keby ma skutočne rešpektoval, rád by súhlasil aj s 20 miliónmi.
Správne, vyžiadajte si 20.
Na ruku.
Povedzte mu, že menej než 30 neakceptujem.
Cali kartel to neprijme.
Tridsať miliónov,
keď chcú prímerie.
Výborne.
Musím zdvihnúť aj vojnovú daň.
Odteraz chcem milión za mesiac.
Od vás dvoch,
aj od ostatných spoločníkov.
Musel si ho poraziť?
Ak získame dôkazy, že Escobar porušuje podmienky dohody,
pošlú ho do ozajstnej basy.
Tieto zábery nebudú stačiť.
Čo satelitné telefóny a pevná linka?
Vzdušný priestor nad väzením
stráži protivzdušná obrana kolumbijskej armády.
Ak to Noonanová zistí, je po nás.
Bez odposluchu sme bezradní.
- Nepotrebujeme odpočúvať. - Čože?
Nepoužívajú telefóny.
- Čo je to? - Holubník spoznám vždy.
Tak komunikujú.
Aby Pablo oklamal naše špionážne lietadlá,
vybral si tú najprimitívnejšiu formu komunikácie.
Bol naozaj vynaliezavý.
- Vidíš niečo? - Nie.
Si slepý ako patrón. Daj to sem.
Jeden letí.
Desiata hodina.
- Je nízko. - Mám ho.
- Máš ho? - Áno.
Je nízko.
Prekliato rýchly holub.
Daj mi tú pušku.
- Chceš povedať, že zle strieľam? - Presne tak.
Tu máš.
Si otrasný.
- Pozor, ďalší. - Mám ho.
- Na jednej hodine. - Áno.
Strieľaj.
Strieľaj!
Nikdy si nelovil kačky?
Nie, nikdy som nelovil kačky,
pán poľovník.
Bingo.
Je to po španielsky.
"Paisa doručí zásielku v tuneli."
Ten sviniar si pod väzením postavil tunel.
Hovorili sme s Pablom a dohodli sme sa.
Dohodli sme sa...
na milióne.
Čože?
Jasné.
A ten dom v Cartagene?
Na ten mám zabudnúť?
Chceš dom v Cartagene?
- Samozrejme. - Tak ho budeš mať.
Situácia sa zlepšuje.
Skôr mám pocit, že sa komplikuje.
Veci sa nezlepšujú. Práve naopak, zhoršujú sa.
Pablo nechce prímerie s Cali.
A čo má znamenať tá vojnová daň?
250 000 bolo veľa peňazí.
A teraz chce milión?
Šialené.
Čo mám podľa teba robiť? Zavolať mu a povedať, že nezaplatím?
- Samozrejme, že nie. - Potom nerozumiem.
- Čo mám robiť? - Vieš, že to nie je správne, Kiko.
Pabla mám veľmi rada.
Naozaj.
No nechápem, čo sa s ním v poslednom čase deje.
Ani ja. Možno má depresie.
My si sedíme vo vírivke,
sme slobodní.
Miluješ ma?
Nerozčuľuj ma. Vytáčaš ma.
Napriek zákazu,
sme urobili niekoľko výškových preletov s infračervenými kamerami.
Žiadne tunely.
Ani seizmická tomografia nič neodhalila.
A vysokofrekvenčná technika?
Hlbšie ako desať metrov sa nedostaneme.
Ak sa cez tunel zásobuje,
určite ním aj vychádza.
Ak je tam tunel, tak smeruje do Číny.
Veľa šťastia.
Možno by sme...
mohli armádu požiadať, aby použila laserový radar.
Väčšiu šancu máme, že Noonanová schváli virguľu.
- Na dnes končím. - Aspoň to dopi.
Nesmiem u vás ani fajčiť.
Bez úspechu?
Na vzdušných záberoch hôr nevidno ani náznak tunela.
Ja na všetkých vidím len tento nákladiak.
Dojedol si?
Áno.
Čo sa stalo?
Pokazilo sa?
Dobré ránko.
- Čo sa deje? - Si Paisa?
- Áno. - Teší ma, volám sa Javier Peña.
Urob mi láskavosť a vystúp z vozidla.
- Čo sa deje? - Neboj sa.
Ruky na auto.
Poďme.
Chcem ešte jednu láskavosť.
Otvor to.
Nech sa páči.
Ušla nám dôležitá zásielka.
Erotické pomôcky, staré vydania Hustlera,
vodná posteľ a materiály na štúdium práva.
Ten sa tam strašne nudí.
Na toto nemáte právo, gringovia.
Samozrejme, že máme.
Stačí, ak stlačíš tlačidlo v kabíne a my sa postaráme o zvyšok.
Ak šéf zistí, že som vám dovolil dať do nákladiaka kameru, zabije ma.
Čo povedal?
Ak to Pablo zistí, zabije ho.
Amigo...
Pablo je tvoj šéf?
Áno?
Ja som tvoj šéf, dobre?
Dobre, urobím, čo chcete.
Áno?
Si v poriadku, kamoš?
Dobrý deň.
Čo je to?
Na čo sa pozerám?
- Klub Medellín. - Sú to zásielky do La Catedral.
Širokouhlé televízory,
kvalitné stereá.
Ruletové koleso,
nejaký alkohol.
Zastavilo sa tam pár sudcov a niekto z vedenia letiska.
Javimu sa páčila táto vírivka.
Nezabúdajme na jukebox a štetky.
A samozrejme, homáre.
- To je... - Áno, ruleta.
Priamo v La Catedral má kasíno.
- Odkiaľ máte tie fotky? - Od DEA.
Samozrejme.
Nejde len o tieto zábery.
Majú fotky sudcov, miestnych politikov,
iných dílerov a prostitútok.
Chodia za ním aj futbaloví hráči.
- Kto ich okrem nás videl? - Pokiaľ viem, nikto.
Preto musíme okamžite konať.
Myslíš, že by ich DEA mohla poskytnúť médiám?
Sú schopní všetkého.
Preto niečo musíme urobiť hneď.
Predtým Escobar
vlastnil celú Kolumbiu.
Teraz vlastní len svoju väznicu.
Ak si mám vybrať medzi prostitútkami v La Catedral
a bombovými útokmi,
budem tým ženám naveky vďačný.
Všetko najlepšie k narodeninám, Pablo!
- Opatrne. - Pomôžte malej.
Ako sa máte? Vitajte.
- Všetko najlepšie! - Ahoj, srdiečko.
Týchto som najala? Neverím.
Sú skvelí, Blackie.
Páčia sa mi.
Povedz nám, Pablo,
čo robíš celé dni?
Ako zabíjaš čas?
Myslí na svoju rodinu.
Samozrejme.
Píše knihu.
- Mama. - Čo?
Nie je to pravda? Píšeš predsa knihu.
Mami, prosím.
Povedz im to sám.
- Je to zbierka článkov. - Mnohých.
Výstrižky obrázkov z novín.
Obrázky!
Z novín a časopisov z celého sveta.
Každý deň dostáva listy.
- Ľudia ho milujú. - To verím.
Človek si tu musí nejako zamestnať myseľ.
Našťastie ti Galeano, manžel Judy, pomáha s obchodmi.
Keď už sme pri tom, Kiko ti je nesmierne vďačný
za zodpovednosť, ktorú si mu zveril.
Ďakujeme ti.
- Boli sme v Cartagene. - Kde?
- V Cartagene. - Áno?
Boli sme si tam na pár dní oddýchnuť. Nádhera.
Muselo to byť príjemné.
- Skvelé. - Neverila by si. Úžasné.
Ale poviem vám, že Cartagena je neskutočne drahá.
Strašne drahá.
Okrem toho celá ta vojna s Cali,
je to ťažké aj s tou daňou, ktorú platíme.
Ale situácia je komplikovaná. Nedá sa s tým nič robiť.
Nevadí.
Kiko sa sťažoval?
Spomenul to.
Ale nesťažoval sa, Pablo. To nie.
Všetci si dobre uvedomujeme,
ako si sa pre nás obetoval.
Takže je to normálne.
Je normálne, že ťa podporíme.
Podľa mňa je to normálne.
Určite.
Juan Pablito, choďte sa s ockom pohrať.
Mal by si sa trochu venovať deťom.
Nechaj ju tu.
Postrážim ti ju.
Sandoval vraví,
že Gaviria s porušením podmienok nič neurobí.
Carrillo mal pravdu. Vyhral.
Čo je to?
Výsledok mojich skutkov.
Znič ich.
- Sleduj to. - Výborne, šéf!
Dobre!
Do toho!
Hýb sa!
- Tam! - Vypadni odtiaľ.
Sotil si do nášho šéfa.
Ospravedlň sa!
Videl si to?
Hej.
Ospravedlň sa.
Prepáčte mi, šéf.
Nebolo to naschvál.
- To nič. - Ste v poriadku?
O tom je hra.
Pokračujte bezo mňa.
Ste v poriadku?
Pane.
Prepáčte, ale musím s vami hovoriť.
Ste v pohode?
Máme problém.
Aký?
Pamätáte si na zásielku, ktorú Moncada a Galeano
stratili v Boyace?
Áno.
250 kíl.
Presne.
Verili by ste,
že nejaký farmár našiel na poli zahrabané tri milióny?
Viete, kde sa to stalo?
V Rionegre.
Hovorí pravdu.
Dávajte dobrý pozor, pretože toto ovplyvní mnoho životov.
Hovoril som vám,
že kartel zarábal toľko peňazí,
že ich musel zakopať.
Čierna brada mal mapu pokladov.
Keď sme ho dostali,
väčšinu miest vyzradil,
no nie všetky.
Jedného dňa na poli v Rionegre,
farmár, ktorý pracoval pre Galeana a Moncadu, jeden poklad našiel.
Najprv s myslel, že vykopal mŕtvolu.
Za tie roky ich na poliach pochovali mnoho.
Farmár hneď vedel, že sú to drogové peniaze.
Bál sa, že ak si ich nechá, jeho pochovajú tiež.
Odniesol ich mužovi, ktorý mal známosti,
a ten ich odniesol známemu,
ktorý ich dal vedúcemu sicariov,
Velascovi.
Všade sú zakopané peniaze.
Partizáni, paramilitantné skupiny, drogové kartely.
- Každý zahrabáva peniaze. - Ja viem.
Ale na pozemku Moncada a Galeana?
Nie je to zvláštne?
Podľa mňa áno.
Pozrite.
Tieto peniaze
sa našli na poli.
Tomu hovorím šťastie.
Alebo nešťastie.
Pre vás dvoch.
Boli na vašom pozemku.
V Rionegre.
Ten pozemok má vyše 120 hektárov
a väčšinu z neho prenajímame farmárom.
Tvrdili ste mi,
že vám zabavili 250-kilový náklad.
To je pravda.
To sa rovná trom miliónom.
Prečo sa do toho pletieš?
Mýlim sa?
Myslíš si, že ťa okrádame?
Podľa teba sme si to o tej zásielke vymysleli?
Pokojne si to over u polície v Boyace.
Jasné. Polícia v Boyace je strašne čestná.
Však?
Pamätaj, že ten pozemok sme odkúpili od Gustava.
Spomínam si, ako hovoril,
že na každom rohu máš schované nejaké peniaze.
Gustavo...
by nezabudol, kde zakopal peniaze.
Kto ti nahovára tieto somariny?
Títo somári?
Tí by predali aj vlastnú matku.
Sme partneri a priatelia.
Možno ste si nechali peniaze, lebo som zdvihol daň.
Blbosť.
Bez slova som ju zaplatil.
To nie je pravda.
Sťažoval si sa svojej žene.
Nesťažoval.
Nevieš, o čom sa s Judy rozprávame.
Chápem, že je to pre teba ťažké...
Čo je ťažké?
Riadenie obchodov. Preto si si nás predsa najal.
Máme manažovať obchodné záležitosti.
Dôveruješ nám, však?
- Chápem, že si nervózny... - Vyzerám nervózne?
To som nepovedal.
- Ale povedal. - Myslel som to inak.
Ty si nervózny.
Neurobili sme nič zlé, Pablo!
Takýmto tónom
mi hovoríš, že si nič neurobil?
Vyzerám ako idiot?
Sú to moje peniaze alebo nie?
Nie, Pablo.
Vzali ste ich
a zakopali v Rionegre?
Určite vaše peniaze ukryli.
Presne tak, ste klamári.
- Samozrejme. - Drž hubu!
Obyčajní zlodeji!
Drž hubu, ty sviňa! Správaj sa ku mne slušne!
Pozri sa na mňa, Pablo.
Sme rodina.
Si krstný otec mojej dcéry Luisy.
Si krstný otec Galeanových detí.
Čo sa deje?
Sme ako bratia.
Sme partneri a priatelia.
Celý život v tom ideme spolu.
Do Miami sme po prvýkrát išli spolu.
Zarobili sme toľko peňazí,
že ani nevieme, na čo sme ich minuli.
V čom je problém?
Čo sa deje?
Obaja ťa máme veľmi radi.
A sme ti veľmi vďační.
V poriadku.
Vo väzení...
človeka chytí paranoja.
Paisa!
Čo už...
Tieto veci sa stávajú.
Sme tu pre teba. Kedykoľvek.
Dôveruj nám.
Cestujem do Miami.
Donesiem ti nejaké veci, aby si sa zabavil.
Pablo.
Nerob to, Pablo! Nie!
Prestaň, Pablo!
Ty bastard!
Ty odporný bastard!
Aký je to pocit, nasrať si na vlastné impérium?
Chceš, aby sme sa priznali.
Ale nakoniec
uveríš len tomu, čomu budeš chcieť, ty sviňa.
Zbohom, Kiko.
Zabi ma, keď si taký frajer.
Zabi ma vlastnými rukami.
S kým sa to rozprávaš?
Ty sviňa!
Počkaj!
Len opatrne.
Darček od mŕtvoly.
Čo to robíš? Veď to mäso spáliš.
Nevidíš, že chcem prekryť ten pach?
- Ale nemusíme ho spáliť. - Čo s tým všetkým chceš robiť?
- Čo chceš robiť? - A čo mám robiť?
Čo?
Vedel som to!
Ste v poriadku, pane?
Nepotrebujete niečo?
Grilujeme mäso. Dáte si?
Nie som hladný.
PRETEKY MALDURO V ANTIOQUII
Navegante.
Pane.
Mám ho navoskovať?
Netreba.
Toto mám najradšej. Páči sa mi.
Je to nádherné auto.
Niečo nové o Galeanovi a Moncadovi?
Zdá sa, že na tých klebetách niečo bude.
Škoda.
Varoval som ich.
Komu niet rady, tomu niet pomoci.
Máš ešte ten kontakt v DEA?
Javiera Peñu?
Jasné.
Kontaktuj ho a potvrď tieto informácie.
Escobara chcú dostať rovnako ako my.
Od včera sa mi neozval.
Volala som už každému. Veľmi sa bojím.
Pablo mi povedal, že z La Catedral odišli.
Neboj sa.
Určite je v poriadku.
Nie, ďakujem.
Možno niekam museli súrne odcestovať.
Odišli a nedali nič vedieť.
Naši muži to robia bežne.
Nie je to trochu zvláštne?
Kiko mi jasne povedal, že sa má stretnúť s Pablom v La Catedral
a že potom príde domov.
Snažíme sa o ďalšie dieťa. Nehovorila som ti to?
Nie? Snažíme sa a teraz je ten správny čas,
takže bolo dôležité, aby bol doma.
Určite ti Pablo povedal, že Kiko odišiel z La Catedral?
Naznačuješ, že môj muž klame?
Chcem späť svojho muža.
Ak Pablo Tate povedal, že odišli,
tak odišli.
Počúvaj ma...
Je krstný otec tvojich detí.
Nikdy by im neublížil.
Hovorme o Pablovi Escobarovi.
Hovorí sa, že zabil Galeana a Moncada.
Vo väzení?
Jasné.
"Vo väzení."
To nedáva zmysel. Boli partneri.
Pablo Emilio Escobar Gaviria asi nemá zdravý úsudok.
Blbosť.
Odkiaľ to máš?
Príbuzní tých mŕtvych mužov zúria.
Tí úbožiaci vošli dnu, ale von sa už nedostali.
Chcem vám položiť jednu zásadnú otázku.
Ako veľmi chcete Escobara?
Ako ďaleko ste ochotní zájsť?
Čo navrhuješ?
Vieme, si navzájom vymeniť veľmi užitočné informácie.
Nie.
Od nás sa nič nedozvieš.
- Moment. - Nie.
Je to informátor.
Tvoja ponuka smrdí. Nie, ďakujem.
Ochotu si cením.
Poďme.
Budeš svojho partnera
musieť trochu presviedčať.
Moncada a Galeano
na ceste do La Catedral. Čas: 09:20.
Každá ďalšia cesta od toho dňa...
bola bez Moncada a Galeana.
Dvaja mŕtvi obchodníci z drogami nám mohli byť ukradnutí.
Ale spôsobilo to zmätok v medellínskom karteli.
My sme chceli Escobara dostať z toho smiešneho väzenia,
z tej pevnosti, do skutočnej basy,
kde nebude chránený pred nepriateľmi.
Si si istý?
Buď sa budeme hrať na politiku alebo si robiť svoju prácu.
Hra na politiku nám nikdy nešla.
Čo si myslíte?
Na tie fotky sa oplatí pozrieť.
Určite ich prezriem.
Ak je to pravda, bude to škandál.
- Hneď sa vrátim. - Vďaka.
Takže...
Srať na prezidenta.
Aj na Noonanovú.
Aj na La Catedral.
Aj na Pabla.
OKRESNÁ VÄZNICA MEDELLÍN
PREKLAD TITULKOV: Veronika Berdisová